דף הבית >> דעות ומחקרים >> מאמרי אורח >> Android Vs iOS - באיזו מערכת הפעלה לבחור?
מערכות ההפעלה מבית גוגל ואפל נאבקות על ליבו של כל משתמש. השאלה הנותרת: איך בוחרים בפתרון המתאים לצרכי העסק?
ההבדלים בין מכשירים המריצים מערכת ההפעלה של אפל – iOS לבין אלה המריצים מערכת הפעלה של גוגל – Android מאוד ניכרים. מערכת ההפעלה של אפל היא מערכת קניינית וסגורה. המשמעות של אמרה זו די ברורה: רק אפל מייצרת ומספקת מכשירים עם מערכת ההפעלה שלה. היישומים במערכת ההפעלה הזו הם רק אלו, שזכו לאישור של אפל ועמדו בקריטריונים נוקשים שאפל מכתיבה.
יש הטוענים, שבכך מקבלים המשתמשים מערכת הפעלה יציבה יותר ובטוחה יותר. לעומת זאת, מערכת ההפעלה אנדרואיד היא מערכת הפעלה פתוחה וחופשית. כל יצרן מכשירי סלולר וטאבלטים יכול לאמץ אותה. לכן, קיים בשוק מגוון רחב של יצרנים המספקים מכשירים ניידים עם מערכת ההפעלה אנדרואיד. בנוסף, כל אחד יכול לפתח יישומים לאנדרואיד, בלי לקבל על כך אישור מראש או בדיעבד מגוגל.